У Вікіпедыі ёсць артыкулы пра іншых асоб з прозвішчам Лазінскі.
**Зы́гмунт (Зі́гмунд) Лазі́нскі** (польск.: Zygmunt Łoziński; 5 чэрвеня 1870, наваколле Навагрудка — 26 сакавіка 1932, Пінск) — каталіцкі святар, біскуп мінскі (1918—1925) і пінскі (1925—1932).

Біяграфічныя звесткі
--------------------

Скончыў семінарыю ў Санкт-Пецярбургу і Пецярбургскую духоўную рыма-каталіцкую акадэмію, дзе потым выкладаў. Святарскія пасвячэнні атрымаў 23 чэрвеня 1895 года. З-за канфлікту з царкоўнымі ўладамі двойчы (1898—1900 і 1905) быў адхілены ад пасады. У 1905 стаў пробашчам кафедральнага сабора ў Мінску. У 1905-09 зноў прафесар духоўнай акадэміі ў Пецярбургу, з 1908 — адначасова ў семінарыі. У 1909—1911 гадах суправаджаў магілёўскага біскупа Яна Цепляка ў наведванні парафій Расійскай імперыі.

2 лістапада 1917 пастаўлены біскупам на адноўленую Мінскую архідыяцэзію, рукаўскладзены ў біскупы 28 ліпеня 1918 ў Варшаве. З 14 жніўня 1918 заняў кафедру. Спрыяў усталяванню беларускай мовы ў касцёле. 6 снежня 1918 разам з Ф. Абрантовічам правёў першае беларускае багаслужэнне ў Мінску. Быў арганізатарам беларускай каталіцкай семінарыі ў Мінску (пазней пераведзена ў Навагрудак, затым — у Пінск, дзе паступова паланізавалася).

У 1920 годзе арыштаваны камуністычнымі ўладамі, 11 месяцаў правёў у маскоўскай «Бутырцы», пасля вымушаны з’ехаць у Заходнюю Беларусь.

28 кастрычніка 1925 прызначаны першым біскупам навастворанай Пінскай дыяцэзіі. Памёр у 1932 годзе ў Вялікую Суботу. Пахаваны ў крыпце кафедральнага касцёла ў Пінску.

Аўтар шэрагу брашур і артыкулаў на польскай мове.

У 2017 годзе, з нагоды 60 годдзя працэсу беатыфікацыі Зігмунда Лазінскага, гуманітарна-асветніцкае грамадскае аб’яднанне «Садружнасць Палесся» звярнулася з адкрытым лістом да каталіцкага Мітрапаліта Мінска-Магілёўскага арцыбіскупа Тадэвуша Кандрусевіча з просьбай паспрыяць у больш хуткім завяршэнні працэсу беатыфікацыі. У адказе на зварот Тадэвуш Кандрусевіч заклікаў вернікаў маліцца аб цудзе праз заступніцтва Слугі Божага Зігмунда Лазінскага.

Зноскі
------

1. ↑  Sejm-Wielki.pl — 2002.<a href='https://wikidata.org/wiki/Track:Q93482363'></a>
2. 1 2  Zygmunt Łoziński // Internetowy Polski Słownik Biograficzny<a href='https://wikidata.org/wiki/Track:Q96022943'></a>

Літаратура
----------

* '**Ганчарук І.*.* Лазінскі // Энцыклапедыя гісторыі Беларусі. У 6 т. Т. 4: Кадэты — Ляшчэня / Рэдкал.: Г. П. Пашкоў (галоўны рэд.) і інш.; Маст. Э. Э. Жакевіч. — Мн. : БелЭн, 1997. — 10 000 экз. — ISBN 985-11-0041-2.**

Спасылкі
--------

|  |  |
| --- | --- |
| commons: | Зыгмунт Лазінскі на Вікісховішчы |

* Прысвечаная біскупу Лазінскаму старонка на catholic.by Архівавана 6 студзеня 2006.
* Інфармацыя на сайце «Catholic Hierarchy»

| ⛭Біскупы пінскія |
| --- |
| Біскупы | 
* Зыгмунт Лазінскі
* Казімір Букраба
* Генрых Хумніцкі
* Міхал Кшывіцкі (апостальскі адміністратар)
* Уладзіслаў Яндрушук (апостальскі адміністратар)
* Казімір Свёнтак (апостальскі адміністратар)
* Тадэвуш Кандрусевіч (апостальскі адміністратар)
* Антоній Дзям’янка

 |
| Дапаможныя біскупы | 
* Караль Няміра
* Уладзіслаў Яндрушук
* Казімір Велікаселец

 |
| Генеральныя вікарыі | 
* Вітальд Івіцкі
* Генрых Хумніцкі

 |

| ⛭Біскупы мінскія |
| --- |
| Біскупы | 
* Якуб Дадэрка
* Стэфан Пазняк (прэлат)
* Юзаф Камінскі (прэлат)
* Матэвуш Ліпскі
* Павел Рава (прэлат)
* Адам Вайткевіч
* Караль Недзялкоўскі (апостальскі адміністратар)
* Зыгмунт Лазінскі
* Баляслаў Слосканс (апостальскі адміністратар)
* Тадэвуш Кандрусевіч (апостальскі адміністратар)

 |
| Дапаможныя біскупы | 
* Жан Батыст Луі Масле
* Адрыян Галаўня

 |